DYWF

Kasaysayan 
Itinatag ang himpilang ito noong Mayo 1, 1976, sa ilalim ng call letters na DYLA-FM. Sumahimpapawid ito bilang LA 93.1 na binansagang Your Lovely Alternative, na may easy listening na format.

Noong 1992, pinalitan nito ang call letters sa DYWF at naging 93.1 Smash FM ito na may modern rock na format.

Noong Setyembre 1997, binili ng Mareco Broadcasting Network ang operasyon ng himpilang ito at muli itong inilunsad bilang 93.1 Crossover na may smooth AC na format.

Noong 2003, kinuha ng Vimcontu Broadcasting Corporation ang buong operasyon ng himpilang ito at binalik ito sa 93.1 Smash FM. Samantala, lumipat ang Crossover sa 90.7 FM, na dating pag-aari ng UBSI.

Noong Setyembre 1, 2009, naging 93.1 Club Radio ito na naging kauna-unahang at tanging himpilan sa FM na nagpatugtog ng tanging dance music.93.1 Club Radio marks first year with danny bond of The Bassmonkeys

Noong Pebrero 2013, bumalik muli ito sa Smash FM na may pang-masa na format.

Noong Hulyo 27, 2013, kinuha ng Brigada Mass Media Corporation ang operasyon ng himpilang ito at muli itong inilunsad bilang 93.1 Brigada News FM. Opisyal itong inilunsad noong Oktubre 1, 2013.

Noong Agosto 2022, inilipat ang transmiter nito mula sa Winland Tower Condominium sa kahabaan ng Juana Osmeña Ext. sa Mt. Busay.

Noong Mayo 2023, lumipat ang Brigada News FM Cebu sa 90.7 FM na pinagmamay-ari ng Mareco Broadcasting Network, kasunod ng paglipat ng mga tahanan nito sa Uptown Residences sa Brgy. Guadalupe. Mula Mayo 15 hanggang Hunyo 17, naging riley ng himpilang ito ang 90.7 FM sa mga bakanteng oras.

Noong Hunyo 18, 2023, matapos nung lumipat ang Brigada News FM Cebu sa 90.7 FM, ginawa itong riley hanggang Agosto 14, 2023, nung mawala ito sa ere.

Noong Enero 2024, binili ng Philippine Collective Media Corporation ang operasyon ng himpilang ito. Inilunsad ito noong Enero 13 bilang FM Radio.FMR Network Expands Broadcast Operations in Cebu, Philippines Taking Over 93.1 FM Band

Noong Hunyo 3, 2024, nagsimula ang FM Radio Cebu ng sarili nitong lokal na programming.

 Mga sanggunian 

Kategorya:Mga himpilang panradyo sa Kalakhang Cebu